સરકારી અને ખાનગી શાળાઓની તુલના કરીએ તે પહેલાં સહેજ આડ વાત કરી લઈએ. એક ગામમાં સરકારી શાળા છે, તેનું સુંદર મકાન છે, તેમાં શિક્ષકો છે અને તેઓ ભણાવે પણ છે, તેમ છતાં ગામમાંથી કેટલાંક માબાપો પોતાનાં સંતાનોને શાળાએ નથી મોકલતાં તેમાં સરકારનો શું વાંક? સવાલ એ થાય છે કે કયા સામાજિક આર્થિક દરજ્જાવાળાં માબાપો પોતાનાં બાળકોને શાળાએ મોકલે છે અને કયા સામાજિક આર્થિક તબક્કાનાં માબાપો પોતાનાં બાળકોને શાળાએ નથી મોકલતાં તેનો તુલનાત્મક અભ્યાસ થવો જોઈએ, તો ખ્યાલ આવશે કે ખેતમજુર, જંગલમજુર, નાના કારીગરો, પશુપાલકો, વંચિત સમુદાયો વગેરે લોકો પોતાનાં બાળકોને શાળાએ મોકલતાં નથી. આ માટે અલગ વ્યવસ્થા કરવી જોઈએ..